FK Partizan
Fudbalski klub Partizan je fudbalski klub iz Beograda koji je osnovan 4. oktobra 1945. godine kao dio Jugoslovenskog sportskog društva Partizan. Danas je ovo Sportsko društvo asocijacija 25 klubova u isto toliko sportova, čiji je član i dalje i Fudbalski klub, ali ima potpunu samostalnost u organizovanju, rukovođenju, finansijama, materijalnim dobrima i objektima.Osnivači Fudbalskog Kluba Partizan su jugoslovenska vojna lica Peko Dapčević , Svetozar Vukmanović - "Tempo" , Otmar Kreačić - "Kultura" , Vlada Mađarić , Ratko Pejić , Vujica Gajinović , Ratko Vujović - "Čoče" , Koča Popović , Mijailko Todorović - "Plavi" i Pavle Jovićević . Prvu utakmicu Fudbalski Klub Partizan odigrao je 06. oktobra . 1945. u Zemunu, a strijelac prvoga gola za Partizan u historiji bio je Florijan Matekalo. Uz Fudbalski klub radi i nekoliko preduzeća kao deo poslovnog sistema Partizana. FK Partizan, uz svog najljućeg rivala, Crvenu Zvezdu, predstavlja najznačajniju srpsku ekipu i tim koji, u zadnjih nekoliko godina, održava Srbiju na UEFA rang listi evropskih ligaških takmičenja u blizini pozicije koja omogućava dva predstavnika u Ligi šampiona.